b'\n_START_ARTICLE_\nHedeby\n_START_PARAGRAPH_\nHedeby (staro skandinavsko: Hei\xc3\xb0ab\xc3\xbdr, nem\xc5\xa1ko Haithabu ali Haddeby) je bilo pomembno trgovsko naselje v dansko-severno nem\xc5\xa1kem obmejnem pasu v \xc4\x8dasu Vikingov. Cvetelo je od 8. do 11. stoletja._NEWLINE_Lokacija se nahaja proti ju\xc5\xbenemu koncu polotoka Jutland. Mesto se je razvilo kot trgovsko sredi\xc5\xa1\xc4\x8de na \xc4\x8delu ozkega, plovnega vstopa znanega kot Schlei, ki se povezuje z Baltskim morjem. Lokacija je bila ugodna, saj je bil le kratek, manj kot 15 km odsek kopnega do reke Treene, ki se izliva v Eider in v Severno morje, zaradi \xc4\x8desar je bil priro\xc4\x8den kraj, kjer so blago in ladje delno prenesli po kopnem in imeli tako skoraj neprekinjeno vodno povezavo med Baltskim in Severnim morjem. Na ta na\xc4\x8din so se izognili nevarni in zamudni plovbi okoli Jutlandije, kar je zagotavljalo Hedebyju vlogo, podobno kot kasnej\xc5\xa1emu L\xc3\xbcbecku._NEWLINE_Hedeby je bilo drugo najve\xc4\x8dje nordijsko mesto v \xc4\x8dasu Vikingov, po Upp\xc3\xa5kra na jugu \xc5\xa0vedske  in je bilo najstarej\xc5\xa1e mesto na Danskem, dokler ni mesto postalo del Nem\xc4\x8dije. _NEWLINE_Mesto Schleswig je bilo kasneje ustanovljeno na drugi strani Schlei-ja in dalo vojvodini svoje ime. Stari zapisi omenjajo dva mostova, ki sta povezovala obe mesti. Hedeby je bil opu\xc5\xa1\xc4\x8den po uni\xc4\x8denju leta 1066._NEWLINE_Lokacija Hedebyja se je nahajala v vojvodini Schleswig, ki je bilo tradicionalno osebno ozemlje Danskih kraljev. Vendar je Kraljevina Danska izgubila obmo\xc4\x8dja na ra\xc4\x8dun Avstrije in Prusije leta 1864 v drugi Schleswig\xc5\xa1ki vojni, zato je zdaj v Nem\xc4\x8diji. Hedeby je zdaj dale\xc4\x8d najpomembnej\xc5\xa1e arheolo\xc5\xa1ko najdi\xc5\xa1\xc4\x8de v zvezni de\xc5\xbeeli Schleswig-Holstein. Ob mestu je bil leta 1985 odprt Haithabu muzej.\n_START_SECTION_\nIzvor\n_START_PARAGRAPH_\nHedeby je prvi\xc4\x8d omenjen v Frankovskih kronikah Einharda (804), ki je bil v slu\xc5\xbebi Karla Velikega, vendar je bil verjetno ustanovljen okoli leta 770. Leta 808 je danski kralj Godfred (lat. Godofredus) uni\xc4\x8dil konkuren\xc4\x8den slovanski trgovski center z imenom Reric, in to je bilo evidentirano v Frankovskih kronikah, saj so se trgovci preselil od tam v Hedeby. To je lahko za\xc4\x8detek razvoja mesta. Isti viri pravijo, da je Godfred okrepil Danevirke, zemeljski nasip, ki se je raztezal \xc4\x8dez jug polotoka Jutland. Danevirke se je pridru\xc5\xbeil obrambnim zidovom Hedebyja in ustvaril oviro vzhod-zahod \xc4\x8dez polotok (od mo\xc4\x8dvirij na zahodu do dovoda Schlei v Baltsko morje na vzhodu)._NEWLINE_Samo mesto je bilo obdano s treh smeri proti kopnemu (sever, zahod in jug) z zemeljskim nasipom. Ob koncu 9. stoletja sta bila severni in ju\xc5\xbeni del mesta zapu\xc5\xa1\xc4\x8dena na ra\xc4\x8dun osrednjega dela. Kasneje je bila zgrajena 9 metrov visoka polkro\xc5\xbena stena za za\xc5\xa1\xc4\x8dito zahodnega dostopa do mesta. Na vzhodni strani je mesto mejilo na najglobljem delu na vstop Schlei in zaliv Haddebyer Noor\n_START_SECTION_\nIzkopavanja v 20. stoletju\n_START_PARAGRAPH_\nPotem ko je bilo naselje opu\xc5\xa1\xc4\x8deno, so nara\xc5\xa1\xc4\x8dajo\xc4\x8de vode prispevale k popolnemu izginotju vseh vidnih konstrukcij na lokaciji. Povsem je bilo pozabljeno, kje je bilo naselje. To se je izkazalo kot sre\xc4\x8da za kasnej\xc5\xa1a arheolo\xc5\xa1ka raziskovanja._NEWLINE_Arheolo\xc5\xa1ko delo se je za\xc4\x8delo leta 1900 po odkritju naselja. Izkopavanja so se izvajala naslednjih 15 let. Nadaljnja izkopavanja so bila opravljene med 1930 in 1939. Arheolo\xc5\xa1ko delo na lokaciji je bilo uspe\xc5\xa1no iz dveh glavnih razlogov: na tem mestu ni bilo nikoli zgrajeno novo naselje vsaj 840 let prej, in da so bila trajno prepojena z vodo in ohranila les in druge pokvarljive materiale. Po drugi svetovni vojni, leta 1959, se je arheolo\xc5\xa1ko spet za\xc4\x8delo in se nadaljuje v presledkih, do danes. Nasipi okoli\xc5\xa1kih naselij so izkopani, pristani\xc5\xa1\xc4\x8de je bilo delno odkrito, v njem je bila odkrita potopljena vikin\xc5\xa1ka ladja. Kljub vsemu je raziskano le 5% naselja in le 1% pristani\xc5\xa1\xc4\x8da._NEWLINE_Najpomembnej\xc5\xa1e najdbe so sedaj na ogled v sosednjem Haithabu muzeju._NEWLINE_Leta 2013 je Dirk Mahsarski (zgodovinar) povedal v Dagbladet da "Ko so nacisti leta 1930 uporabili ogromno sredstev za izkopavanje vikin\xc5\xa1kega naselja Haithabu" ... "je bilo to z jasnimi politi\xc4\x8dnimi cilji. V resnici je bilo naselje (iz obdobja Vikingov) - kjer so se ljudje iz Danske in Norve\xc5\xa1ke sre\xc4\x8devali in trgovali z ljudmi iz obmo\xc4\x8dja okoli obmo\xc4\x8dja Baltika in dana\xc5\xa1nje Nem\xc4\x8dije. V propagande naj bi to slu\xc5\xbeilo kot dokaz da imajo nordgermanerne in Vikingi skupne korenine."\n_START_SECTION_\nRekonstrukcija v 21. stoletju\n_START_PARAGRAPH_\nLeta 2005 se je za\xc4\x8del ambiciozen program arheolo\xc5\xa1ke rekonstrukcije na prvotnem mestu. Na osnovi rezultatov arheolo\xc5\xa1kih analiz, so bile zgrajene natan\xc4\x8dne kopije nekaterih izvirnih vikin\xc5\xa1kih hi\xc5\xa1.'